CELEX: 62018TN0343
Language: ro
Date: 2018-06-03 00:00:00
Title: Cauza T-343/18: Acțiune introdusă la 3 iunie 2018 – Tokin Corporation/Comisia

201808030762050752018/C 294/643432018TC29420180820RO01ROINFO_JUDICIAL20180603505011Cauza T-343/18: Acțiune introdusă la 3 iunie 2018 – Tokin Corporation/Comisia
 ---documentbreak--- C2942018RO5010120180603RO0064501501Acțiune introdusă la 3 iunie 2018 – Tokin Corporation/Comisia
   (Cauza T-343/18)2018/C 294/64Limba de procedură: engleza
      Părțile
   
   
      Reclamantă: Tokin Corporation (Sendai City, Japonia) (reprezentanți: C. Thomas, T. Yuen și M. Perez, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
            —
         
         
            anularea articolului 2 litera (f) din Decizia C(2018) 1768 a Comisiei din 21 martie 2018 în măsura în care în temeiul acestuia se aplică TOKIN Corporation o amendă de 5036000 de euro, în solidar cu NEC Corporation;
         
      
            —
         
         
            stabilirea amenzii aplicate TOKIN Corporation în temeiul articolului 2 litera (f) din decizia respectivă, în solidar cu NEC Corporation, într-un cuantum mai mic;
         
      
            —
         
         
            anularea articolului 2 litera (g) din decizia respectivă, în măsura în care în temeiul acestuia se aplică TOKIN Corporation o amendă de 8814000 de euro;
         
      
            —
         
         
            stabilirea amenzii aplicate TOKIN Corporation în temeiul articolului 2 litera (g) din decizia respectivă într-un cuantum mai mic; și
         
      
            —
         
         
            obligarea Comisiei la plata cheltuielilor de judecată efectuate de reclamantă.
         
      
      Motivele și principalele argumente
   
   În susținerea acțiunii, reclamanta invocă două motive.
   
            1.
         
         
            Primul motiv, întemeiat pe faptul că decizia Comisiei a încălcat articolul 23 alineatul (3) din Regulamentul nr. 1/2003 (
                  1
               ) și principiul egalității de tratament, întemeindu-se pe data de 2011/12 ca dată de referință pentru stabilirea valorii vânzărilor sale.
         
      
            2.
         
         
            Al doilea motiv, întemeiat pe faptul că Comisia a încălcat articolul 23 alineatul (3) din Regulamentul nr. 1/2003 și principiul răspunderii personale prin aplicarea reducerii pentru circumstanțe atenuante cuantumului de bază al amenzii, în loc să se reducă coeficientul de gravitate utilizat pentru calcularea cuantumului de bază, în legătură cu un aspect al încălcării pentru care reclamanta a fost considerată răspunzătoare.
         
      (
         1
      )	Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 și 82 din tratat (JO 2003, L 1, p. 1, Ediție specială, 08/vol. 1, p. 167).